Afgørelse truffet af Det Blandede EØS-udvalg

nr. 190/1999

af 17. december 1999

om ændring af bilag VII (gensidig anerkendelse af faglige kvalifikationer) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag VII til aftalen blev ændret ved afgørelse nr. 6/98 truffet af Det Blandede EØS-udvalg den 30. januar 1998(1).

(2) Europa-Parlamentets og Rådets direktiv 97/50/EF af 6. oktober 1997 om ændring af direktiv 93/16/EØF om fremme af den frie bevægelighed for læger og gensidig anerkendelse af deres eksamensbeviser, certifikater og andre kvalifikationsbeviser(2) bør indarbejdes i aftalen.

(3) Procedurerne for ajourføring af artikel 5, stk. 3, og artikel 7, stk. 2, i Rådets direktiv 93/16/EØF, som blev indført ved direktiv 97/50/EF, bør tilpasses med henblik på anvendelsen af aftalen.

(4) Tilpasningerne til direktiv 93/16/EØF i kapitel XI, D, III, punkt 1, i bilag I til akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union(3), bør indarbejdes i aftalen -

TRUFFET FØLGENDE AFGØRELSE:

Artikel 1

Følgende indsættes i punkt 4 (Rådets direktiv 93/16/EF) i bilag VII til aftalen:

", ændret ved:

- 1 94 N: Akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (EFT C 241 af 29.8.1994, s. 21 tilpasset ved EFT L 1 af 1.1.1995, s. 1)

- 397 L 0050: Europa-Parlamentets og Rådets direktiv 97/50/EF af 6. oktober 1997 (EFT L 291 af 24.10.1997, s. 35)."

Artikel 2

1. Udtrykkene "Østrig, Finland" og "Sverige" i SEKTORIELLE TILPASNINGER i bilag VII til aftalen udgår.

2. Tilpasningerne i punkt 4 (Rådets direktiv 93/16/EØF) i bilag VII til aftalen ændres således:

i) Tilpasning a) affattes således:

"a) Ændringer af fortegnelserne over benævnelser i artikel 5, stk. 3, og artikel 7, stk. 2, i henhold til direktivets artikel 44a, stk. 2, gennemføres efter følgende procedure:

I. Ændringer vedrørende fortegnelser over benævnelser i en EF-medlemsstat:

1. Såfremt anmodningen indgives af en EF-medlemsstat:

a) Eksperter fra EFTA deltager i Fællesskabets interne beslutningsproces, der er omhandlet i direktivets artikel 44a, stk. 2, i overensstemmelse med aftalens artikel 100.

b) Fællesskabsafgørelsen forelægges Det Blandede EØS-udvalg i henhold til aftalens artikel 102.

2. Såfremt anmodningen indgives af en EFTA-stat:

a) EFTA-staten indgiver en anmodning om ændring til Det Blandede EØS-udvalg.

b) Det Blandede EØS-udvalg fremsender anmodningen til Kommissionen.

c) Kommissionen forelægger anmodningen for det udvalg, der er omhandlet i direktivets artikel 44a, stk. 2; eksperter fra EFTA deltager i udvalgets arbejde i overensstemmelse med aftalens artikel 100.

d) Fællesskabets afgørelse fremsendes til Det Blandede EØS-udvalg i overensstemmelse med aftalens artikel 102.

II. Ændringer vedrørende fortegnelser over benævnelser i en EFTA-stat:

1. Såfremt anmodningen indgives af en EFTA-stat:

a) EFTA-staten indgiver en anmodning om ændring til Det Blandede EØS-udvalg.

b) Det Blandede EØS-udvalg fremsender anmodningen via det kompetente underudvalg til en arbejdsgruppe, der for Fællesskabets vedkommende består af medlemmerne af et EF-udvalg, der er omhandlet i direktivets artikel 44a, stk. 2, og for EFTA's vedkommende af eksperter fra EFTA-staterne.

c) Det Blandede EØS-udvalg træffer afgørelse om en ændring af fortegnelserne over benævnelser på grundlag af en rapport fra den i litra b) omhandlede arbejdsgruppe.

2. Såfremt anmodningen indgives af en EF-medlemsstat:

a) EF-medlemsstaten indgiver sin anmodning til Kommissionen.

b) Kommissionen fremsender anmodningen til Det Blandede EØS-udvalg.

c) Det Blandede EØS-udvalg følger proceduren i punkt 1, litra b) og c)"

ii) i den tidligere tilpasning a), der ændres til tilpasning b), udgår litra m) "i Østrig:", n) "i Finland:" og r) "i Sverige:", herunder også bestemmelserne, og litra o) "i Island:", p) "i Norge:" og q) "i Liechtenstein:" ændres til henholdsvis litra m), n) og o)

iii) i den tidligere tilpasning b), der ændres til tilpasning c), udgår rubrikkerne "i Østrig:", "i Finland:" og "i Sverige:", herunder også bestemmelserne

iv) i den tidligere tilpasning c), der ændres til tilpasning d), udgår rubrikkerne "Østrig:", "Finland:" og "Sverige:", herunder også bestemmelserne

v) i den tidligere tilpasning d), der ændres til tilpasning e), udgår rubrikkerne "Østrig:", "Finland:" og "Sverige:", herunder også bestemmelserne, samt overskrifterne "- klinisk biologi:", "- biologisk hæmatologi:" og "- nuklearmedicin:".

Artikel 3

Teksterne til direktiv 97/50/EF og tilpasningerne til direktiv 93/16/EØF i kapitel XI, D, III, punkt 1, i bilag I til akt vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 11. februar 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 17. december 1999.

På Det Blandede EØS-udvalgs vegne

N. v. Liechtenstein

Formand

(1) EFT L 272 af 8.10.1998, s. 8.

(2) EFT L 291 af 24.10.1997, s. 35.

(3) EFT C 241 af 29.8.1994, s. 21 tilpasset ved EFT L 1 af 1.1. 1995, s. 1.